**LĪGUMS**

(Par remontmateriālu iegādi)

Rīgā,

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas valstspilsētas pašvaldības nolikums” 110. punktu un Rīgas domes 2020. gada 6. augusta nolikumu Nr. 39 “Rīgas pašvaldības policijas nolikums” 12. punktu, un

**SIA “Tirdzniecības nams “Kurši””**, [...] no otras puses, abas līguma slēdzējas puses kopā un katra atsevišķi sauktas – **Puses**, [...] noslēdz šādu līgumu (turpmāk – **Līgums**):

1. **Līguma priekšmets**
	1. Izpildītājs apņemas piegādāt, bet Pasūtītājs pieņemt un apmaksāt Pasūtītājam nepieciešamos remontmateriālus sīku remontdarbu veikšanai (turpmāk – **Prece**) saskaņā ar Līguma noteikumiem un pielikumu “Tehniskā specifikācija-finanšu piedāvājums” (turpmāk – **Pielikums**).
	2. Nepieciešamības gadījumā Līguma ietvaros Pasūtītājam, vienojoties ar Izpildītāju, ir tiesības iegādāties arī citas preces, kas nav minētas Līguma Pielikumā.
2. **Preces cena un Līguma summa**
	1. Preces cena ir noteikta Līguma Pielikumā.
	2. Pasūtītājs iegādājas nepieciešamās Preces par Preces iegādes brīdī iespējami mainīgo mazumtirdzniecības cenu, kas nepārsniedz Pielikumā noteikto.
	3. Preces cena ietver visus ar piegādi Pasūtītājam saistītos izdevumus, tai skaitā izkraušanu Pasūtītāja norādītajā vietā.
	4. Preces cenas, kas noteiktas Pielikumā, Līguma darbības laikā nevar tikt paaugstinātas.
	5. Preces cenas grozīšanas nepieciešamība var būt par iemeslu Līguma izbeigšanai.
	6. Līguma summa ir **EUR 3 999,99** (trīs tūkstoši deviņi simti deviņdesmit deviņi *euro*, 99 centi). Pievienotās vērtības nodoklis (turpmāk – **PVN**) 21% Līguma summai ir EUR 840,00 (astoņi simti četrdesmit *euro*, 00 centi). **Kopējā Līguma summa ar PVN 21% ir EUR 4 839,99 (četri tūkstoši astoņi simti trīsdesmit deviņi *euro*, 99 centi)**.
	7. Pasūtītājs pasūta Preces pēc vajadzības piešķirtā budžeta līdzekļu ietvaros. Pasūtītājs Līguma darbības laikā ir tiesīgs neveikt Preces pasūtījumu par visu Līguma 2.6. punktā norādīto Līguma summu.
3. **Preces piegādes kārtība, termiņi un garantijas**
	1. Pasūtītājam ir tiesības saņemt Preci Izpildītāja veikalā vai arī pasūtīt Preci pēc vajadzības ar rakstisku pieprasījumu, kuru sagatavo, izmantojot pieejamos sakaru līdzekļus. Saņemt Preci veikalā, vai sagatavot pieprasījumu var Saimniecības nodaļas priekšnieks, galvenais saimniecības pārzinis, speciālists saimniecības jautājumos ar Pasūtītāja izsniegtu pilnvaru.
	2. Izpildītājs rakstiski apliecina Pasūtītāja pieprasījuma saņemšanu, izmantojot pieejamos sakaru līdzekļus.
	3. Izpildītāja pienākums ir 1 (vienas) darba dienas laikā pieņemt Preces pasūtījumu un uzsākt Preces piegādi. Prece tiek uzskatīta par piegādātu no brīža, kad Pasūtītājs ir parakstījis pavadzīmi un saņēmis Preci. Preces nodošana – pieņemšana tiek noformēta ar pavadzīmi.
	4. Izpildītājs veic pasūtītās Preces piegādi Pasūtītājam ne vēlāk kā 2 (divu) darba dienu laikā no pasūtījuma saņemšanas uz adresi Lomonosova iela 12A, Rīga.
	5. No Pasūtītāja puses tiesības saņemt Preci un parakstīt pavadzīmi ir Saimniecības nodaļas priekšniekam, galvenajam saimniecības pārzinim, speciālistam saimniecības jautājumos vai vecākajam saimniecības pārzinim ar Pasūtītāja izsniegtu pilnvaru.
	6. Izpildītājs ar Līgumu garantē visām Precēm garantiju saskaņā ar ražotāja noteikumiem no pavadzīmes parakstīšanas brīža.
	7. Garantijas laikā, konstatējot Precei trūkumus vai kvalitātes neatbilstību, Pasūtītājs sastāda aktu, ko nodod Izpildītājam.
	8. Izpildītāja pienākums ir ne vēlāk kā 2 (divu) darba dienu laikā pēc akta saņemšanas no Pasūtītāja, par saviem līdzekļiem nomainīt Preci vai vienoties ar Pasūtītāju par trūkumu novēršanas kārtību.
	9. Pasūtītājs ir tiesīgs neparakstīt pavadzīmi par saņemto Preci, ja tās pieņemšanas laikā Precei tiek konstatēti trūkumi, līdz brīdim, kamēr Izpildītājs novērš trūkumus vai aizvieto nekvalitatīvo Preci ar atbilstošas kvalitātes Preci.
4. **Norēķinu kārtība**
	1. Pasūtītājs, saņemot Preci, veic norēķinu par Preci 14 (četrpadsmit) dienu laikā pēc rēķina saņemšanas Rīgas valstspilsētas pašvaldības portālā www.eriga.lv (turpmāk – elektroniskais rēķins) sadaļā “Rēķinu iesniegšana” norādītajai informācijai par elektroniskā rēķina formātu, ar nosacījumu, ka Izpildītājs elektronisko rēķinu ir iesniedzis pareizi, atbilstoši Līguma nosacījumiem, un Pasūtītājs to ir pieņēmis apmaksai.
	2. Izpildītājs sagatavo elektronisko rēķinu, atbilstoši Rīgas valstspilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu.
	3. Izpildītājs rēķinā norāda:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**NMR kods: 90011524360;**

**PVN reģ. Nr.: LV90011524360;**

**Banka: AS “Luminor Bank” Latvijas filiāle;**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes veidiem:
		1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portālā <http://www.eriga.lv>, sadaļā “Rēķinu iesniegšana”.
	2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	3. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
	4. Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
1. **Pušu tiesības un pienākumi**
	1. Pasūtītājam ir tiesības saņemt kvalitatīvu Preci.
	2. Pasūtītājs ir tiesīgs izvirzīt pretenzijas par Preces kvalitāti.
	3. Pasūtītāja pienākums ir pieņemt Līgumam atbilstošu pasūtīto Preci un to apmaksāt.
	4. Izpildītāja pienākums ir Līgumā noteiktajā termiņā piegādāt un nodot Preci Pasūtītājam, ievērojot Līguma noteikumus.
	5. Izpildītāja pienākums ir nodrošināt Preces kvalitāti.
	6. Izpildītājam ir tiesības saņemt samaksu par kvalitatīvu Preci Līgumā noteiktajā termiņā.
2. **Atbildība**
	1. Izpildītājs ir atbildīgs par Līgumā noteikto Preces kvalitātes prasību neievērošanu, kā arī par kvalitātes prasību neievērošanu, kādas ir noteiktas ar Latvijas Republikas normatīvajiem aktiem, un par šo prasību neievērošanu atbild Līgumā un Latvijas Republikas normatīvajos aktos paredzētajā kārtībā.
	2. Līguma 3.4. un 3.8. punktā noteikto Izpildītāja pienākumu izpildes termiņu neievērošanas gadījumā Pasūtītājs ir tiesīgs prasīt no Izpildītāja līgumsoda samaksu 0,2 % (nulle, komats, divu procentu) apmērā no pasūtītās Preces summas par katru kavējuma dienu, bet ne vairāk par 10% (desmit procentiem) no kopējās Līguma summas.
	3. Pasūtītājs ir atbildīgs par norēķina termiņa ievērošanu un kavējuma gadījumā Izpildītājs ir tiesīgs prasīt no Pasūtītāja līgumsoda samaksu 0,2 % (nulle, komats, divu procentu) apmērā no kavētās norēķina summas par katru kavējuma dienu, bet ne vairāk par 10% (desmit procentiem) no kopējās Līguma summas.
	4. Līgumsoda samaksa neatbrīvo Puses no savu pienākumu izpildes.
	5. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.
	6. Ja Līgums tiek izbeigts Izpildītāja vainas dēļ saskaņā ar Līguma 8.3.1.-8.3.3. apakšpunktu, Pasūtītājs no Izpildītāja ir tiesīgs prasīt līgumsodu 10% (desmit procentu) apmērā no kopējās Līguma summas.
	7. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
3. **Strīdu izskatīšanas kārtība**
	1. Visas domstarpības un strīdus, kas skar Līgumu, Puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar spēkā esošajiem Latvijas Republikas normatīvajiem aktiem.
	3. Pusei, kas vēlas strīdu jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. **Līguma darbības termiņš un izbeigšana**
	1. Līgums stājas spēkā ar tā abpusējas parakstīšanas brīdi un darbojas 1 (vienu) gadu ņemot vērā Līguma 8.2. punktā norādīto nosacījumu, bet garantijas jomā līdz pilnīgai saistību izpildei.
	2. Līguma darbības termiņš automātiski izbeidzas, līdzko tiek sasniegta Līguma 2.6. punktā noteiktā Līguma summa.
	3. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
		1. ja Pasūtītāju neapmierina Preces kvalitāte, jo tā neatbilst Preces izmantošanas paredzētiem mērķiem;
		2. ja Izpildītājs vēlas nepamatoti paaugstināt Preces cenu;
		3. ja Izpildītājs nepamatoti atsakās piegādāt Līgumā noteikto Preci;
		4. ja Izpildītājs pasludināts par maksātnespējīgu;
		5. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Izpildītāja saimnieciskā darbība.
	4. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	5. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
	6. Līgumu var izbeigt pirms termiņa jebkurā laikā ar Pušu rakstisku vienošanos vai vienpusēji, brīdinot otru Pusi vismaz 1 (vienu) mēnesi pirms Līguma izbeigšanas paredzētā laika, nosūtot rakstisku paziņojumu.
5. **Papildus noteikumi**
	1. Jebkuri Līguma grozījumi noformējami rakstveidā un pēc to abpusējas parakstīšanas pievienojami šim Līgumam kā neatņemama tā sastāvdaļa.
	2. Puses apņemas nekavējoties informēt viena otru par savu rekvizītu maiņu.
	3. Jautājumi, kas nav atspoguļoti Līgumā, tiek izskatīti saskaņā ar Latvijas Republikas normatīvajiem aktiem.
	4. Gadījumā, ja šajā Līgumānoteiktās saistības netiek pildītas vai tiek pildītas nepienācīgi, vainīgā Puse atbild Latvijas Republikas normatīvajos aktos noteiktajā kārtībā.
	5. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	6. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
	7. Līgums sastādīts uz 5 (piecām) lapām ar pielikumu “Tehniskā specifikācija-Finanšu piedāvājums” uz 2 (divām) lapām.
6. **Pušu rekvizīti un paraksti**

|  |  |  |
| --- | --- | --- |
| **Pasūtītājs:****Rīgas pašvaldības policija** |  | **Izpildītājs:****SIA “Tirdzniecības nams “Kurši””**  |
|  |  |  |
|  |  |  |
|  |  |  |